ΓΡΑΠΤΗ ΕΡΩΤΗΣΗ E-3987/00

υποβολή: Jan Mulder (ELDR) προς την Επιτροπή

(21 Δεκεμβρίου 2000)

Θέμα: Επιπτώσεις της κρίσης ΣΕΒ στον τομέα κρέατος μόσχων

Η νέα κρίση ΣΕΒ προκάλεσε και πάλι μεγάλα προβλήματα στην αγορά βοείου κρέατος στην Ε.Ε., αλλά και ο τομέας κρέατος μόσχου θίγεται σοβαρά από αυτό το πρόβλημα της αγοράς. Οι Ολλανδοί παραγωγοί κρέατος μόσχου οι οποίοι εξαρτώνται σε μεγάλο βαθμό από τις εξαγωγές εντός της Ε.Ε. είδαν τις εξαγωγές τους να μειώνονται άνω του 30 %. Συνεπεία αυτού, μόνον ένας περιορισμένος αριθμός έτοιμων προς σφαγή μόσχων μπορούν να διατεθούν προς σφαγή. Όσον αφορά τον τομέα εκτροφής μόσχων προς σφαγή, η κατάσταση αυτή δεν μπορεί να διαρκέσει μεταξύ άλλων και από την άποψη της ευζωίας των ζώων. Για το λόγο αυτό πρέπει βραχυπρόθεσμα να δημιουργηθούν εναλλακτικές δυνατότητες διοχέτευσης στην αγορά, προκειμένου να καταστεί δυνατή και πάλι η σφαγή μόσχων.

1. Αντιλαμβάνεται η Επιτροπή ότι τα σημερινά προβλήματα της αγοράς λόγω της κρίσεως ΣΕΒ δεν περιορίζονται στον τομέα του βοείου κρέατος αλλά επεκτείνονται και στον τομέα του κρέατος μόσχων;

2. Προσυπογράφει η Επιτροπή την άποψη ότι, προκειμένου να προληφθούν σημαντικές διαταραχές της αγοράς, είναι καλύτερα να λαμβάνονται εγκαίρως σχετικά μέτρα ώστε να αποφεύγονται επίσης και τα προβλήματα ευζωίας;

3. Είναι διατεθειμένη η Επιτροπή, τώρα που προτίθεται να λάβει μέτρα για την ενίσχυση της αγοράς κρέατος βοοειδών (ιδιωτικός χώρος για τις αγελάδες, ρύθμιση για την εξαγορά βοοειδών άνω των 30 μηνών και παρέμβαση για αρσενικούς, ενήλικες μόσχους) να λάβει επίσης μέτρα για τηνποστήριξη του τομέα κρέατος μόσχων;

4. Προσυπογράφει η Επιτροπή την άποψη ότι η ξεχωριστή αποθήκευση του κρέατος μόσχου μπορεί να αποτελέσει αποτελεσματικό και σχετικώς φθηνό μέτρο προκειμένου ναπερκερασθούν τα προβλήματα στην αγορά κρέατος μόσχου;

Απάντηση του κ. Fischler εξ ονόματος της Επιτροπής

(13 Μαρτίου 2001)

Οι ερωτήσεις που έθεσε το Αξιότιμο Μέλος του Κοινοβουλίου όσον αφορά τον τομέα μοσχαρίσιου κρέατος αντανακλούν τη γενική ανησυχία που έχει εκφρασθεί πρόσφατα από τον τομέα της βιομηχανίας.

Η Επιτροπή ανησυχεί βαθύτατα σχετικά με τον σοβαρό αντίκτυπο που η σπογγώδης εγκεφαλοπάθεια των βοοειδών είχε και εξακολουθεί να έχει στην αγορά βοείου κρέατος. Από τις διαθέσιμες πληροφορίες της αγοράς φαίνεται, ωστόσο, ότι η κοινοτική αγορά μοσχαρίσιου κρέατος επηρεάστηκε λιγότερο από την κρίση απ' ό,τι η παραγωγή, κατανάλωση και εξαγωγή βοδινού κρέατος. Οι σημαντικάψηλότερες τιμές που ισχύουν για το μοσχαρίσιο κρέας φανερώνουν ένα μεγαλύτερο βαθμό εμπιστοσύνης μεταξύ των καταναλωτών μοσχαρίσιου κρέατος, την οποία δεν συμμερίζονται οι καταναλωτές βοδινού κρέατος.

Ο έγκαιρος προγραμματισμός είναι πάντοτε η καλύτερη μέθοδος για τη διαχείριση της αγοράς αλλά δυστυχώς οι σωστοί στόχοι δεν επιτυγχάνονται πολλές φορές λόγω απρόβλεπτων γεγονότων.

Με έναν προϋπολογισμό για το 2001 που είναι περιορισμένος για τον τομέα του βοείου κρέατος, προτεραιότητα όσον αφορά την ενίσχυση της αγοράς θα πρέπει να δοθεί στον τομέα που έχει πληγεί περισσότερο από την κρίση της ΣΕΒ. Ο τομέας μοσχαρίσιου κρέατος εξακολουθεί ακόμη να έχει σχετικά καλές τιμές στην αγορά, που είναι πάνω από την πριμοδότηση σφαγής για μόσχους που εισήχθη ως μέρος της μεταρρύθμισης του Προγράμματος Δράσης 2000. Τα μέτρα που στοχεύουν στην ανάκτηση της εμπιστοσύνης των καταναλωτών θα πρέπει επίσης να έχουν θετικό αντίκτυπο στη ζήτηση μοσχαρίσιου κρέατος.

Η ιδιωτική αποθεματοποίηση για το μοσχαρίσιο κρέας μπορεί από μόνη της να μην είναι πάντοτε ένα αποδοτικό από άποψη κόστους μέτρο. Η πείρα από το 1996, που ήταν το μόνο έτος κατά το οποίο εφαρμόστηκε ενίσχυση για ιδιωτική αποθεματοποίηση για το μοσχαρίσιο κρέας, απέδειξε ότι ένα τεράστιο ποσό ενίσχυσης (περίπου τρεις φορέςψηλότερο από την κανονική ενίσχυση για την ιδιωτική αποθεματοποίηση βοδινού κρέατος) απαιτήθηκε για να προσελκύσει το ενδιαφέρον παραγωγών μοσχαρίσιου κρέατος. Κατά την μεταγενέστερη αξιολόγηση του προγράμματος επιβεβαιώθηκε ότι η αγορά μοσχαρίσιου κρέατος δεν βελτιώθηκε σημαντικά από την ενίσχυση για την ιδιωτική αποθεματοποίηση και, επομένως, λόγω της φύσης του προϊόντος και της παρούσας διάρθρωσης του εμπορίου ένα παρόμοιο συμπέρασμα μπορεί να εξαχθεί όσον αφορά τα σημερινά προβλήματα.